मेरा जप का अभ्यास बढ़ने से मुझे साधना के कुछ अच्छे अनुभव होने लगे परन्तु मेरी मानसिक व शारीरिक स्थिति काफी कष्टप्रद बनी रहती थी। चार-पाॅंच बार तो वह समस्या इतनी भीषण हो गई कि मुझे लगा कि मेरे प्राण ही निकल जाएॅंगे। मैंने उस भयावह स्थिति से राहत पाने के लिए अपनी सम्पूर्ण चेतना को समेटकर सहस्त्रार पर ले जाता था। वहाॅं मुझे ऐसा प्रतीत होता जैसे पूज्य गुरुदेव मृत्युंजय शिव बनकर मेरी रक्षा कर रहे हैं। कई बार स्थिति इतनी विकट हो जाती कि मुझे उठते बैठते चक्कर आते प्रतीत होते। यह सब में चुपचाप बिना शोर मचाए सहता रहता क्योंकि घर में पहले ही समस्याओं की कमी नहीं रहती जो मैं उनके लिए एक नई समस्या उत्पन्न कर दूॅं। मेरे बेटे की कुक्क्ुर खाॅंसी की समस्या, बेटी के घुटने में पानी भरने की समस्या, छोटे भाई के बेटे के पेट के रोग के कारण बार-बार अस्पताल में दाखिल कराने के समस्या, वृद्ध माता जी की अपनी अनेक समस्याएॅं। परन्तु मैं शान्त मन से जप व लेखन का कार्य करता रहता व जहाॅं तक बन पड़ता परिवार के सदस्यों की मदद करता। कभी-कभी मेरा मन इतना वैराग्य से मर जाता कि नौकरी पर जाने की इच्छा समाप्त हो जाती। ऐसे में क्या किया जाए कि 24 वर्ष की नौकरी में कुरुक्षेत्र में मकान भी नहीं बना पाए क्योंकि मस्तिष्क में सदा साधना व मिशन दो ही बातें ठूॅंस-ठूॅंस कर भरी हुई थी। करुणामय हृदय होने के कारण किसी की मदद करने से कभी मना भी नहीं कर पाता।